A BIZOTTSÁG 1469/2007/EK RENDELETE
(2007. december 13.)
a 79/65/EGK tanácsi rendelet mellékletének a körzetek jegyzéke tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 2a. cikkére,
tekintettel Portugália kérelmére,
mivel:
(1)
A 79/65/EGK rendelet 2. cikkének d) pontja értelmében a körzetek listáját az említett rendelet melléklete tartalmazza.
(2)
A melléklettel összhangban Portugália területe öt körzetre oszlik. A 79/65/EGK rendelet alkalmazásában Portugália a körzetek számának csökkentését kérte, mivel az „Entre Douro e Minho e Beira Litora” és a „Trás-os-montes e Beira Interior” körzeteket a „Norte e Centro” elnevezésű körzetté vonták össze.
(3)
A 79/65/EGK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
A 79/65/EGK rendelet melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Rendelkezéseit a 2008-as számviteli évtől kell alkalmazni.
A rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 13-án.